Mount Kosciuszko

Mount Kosciuszko on 2 228 metriä korkea vuori Snowy Mountains -vuoristossa Australian Alpeilla. Se on vuoriston ja koko Australian korkein vuori. Vuorta ympäröi Kosciuszkon kansallispuisto.

Vuoren nimesi puolalainen tutkimusmatkailija, kreivi Paul Strzelecki maanmiehensä kenraali Tadeusz Kościuszkon mukaan vuonna 1840.

Mount Kosciuszkon lukeminen mantereiden korkeimpien vuorten, niin sanottujen seitsemän huipun, joukkoon on kyseenalaista. Toisen tulkinnan mukaan kunnia kuuluu yli kaksi kertaa korkeammalle Puncak Jayalle Uuden-Guinean saarella.

Lähteet

Aiheesta muualla 

 mt kosciuszko Mt Kosciuszko Inc. – Laaja sivusto
 Mt. Kosciuszko on Peakware – Valokuva

Australian vuoret
Uusi Etelä-Wales
Seulonnan keskeiset artikkelit